A mai napig a filogenetikai rendszerezést (noha Carl Woese 1977-ben már kidolgozta) teljes mértékben figyelmen kívül hagyó tankönyvek (sajnos) helytelenül ide sorolják be, ezt a hatalmas fajszámmal rendelkező, talán az élővilág legnépesebb csoportjának számító élőlényeket. Az ambivalencia persze nem teljesen alaptalan: Kitin tartalmú sejtfaluk állati tulajdonságra utal, a roppant változatos szaporodás módjaik pedig egyedülállóak az élővilágban (heterokariózis, paraszexuális életciklus, merisztogén és szimfiogén ivartalan szaporodás). Az ivaros és ivartalan ciklusok váltakozása, a teljesen kivételes magegyesüléseik semmilyen más élőlényben (eddig) nem voltak fellelhetőek eddig. Mint lebontó (reducens) szervezetek, ha nem léteznének, a Földön felhalmozódó cellulóz tartalmú zöld növényi tömeg nem tudna le/elbomlani. Ezt a folyamatot a gombákon kívül az egész élővilágban még pár baktérium tudja csak elvégezni. Tehát: az egész ökológiai egyensúlyban nélkülözhetetlen a szerepük.